Super Mario Run

Super Mario Run er et plattformspill utviklet av spillselskapet Nintendo og ble lansert den 15. desember 2016 for iOS-enheter. Spillet ble senere lansert for Android den 23. mars 2017. Spillet er et av de første spillene Nintendo har utviklet for mobilenheter, og et av de eneste som kan spilles på maskinvare som ikke er produsert av Nintendo.

 Spillets formål 
Super Mario Run har tre spillmoduser: i den første modusen kontrollerer spilleren den klassiske Mario-figuren og andre spillfigurer fra Mario-serien mens de automatisk løper langs skjermen og samler mynter. I denne modusen må man hoppe over forskjellige hindringer for å unngå å tape. I den andre kan man konkurrere mot representasjoner av andre spillere for å slå tiden deres på de diverse banene. I den tredje kan spillere ta i bruk myntene og andre opptjente ting fra de andre spillmodusene. Spillet ble produsert av Shigeru Miyamoto, og ble i starten utviklet av samme folk som hadde utviklet New Super Mario Bros. for Nintendo DS, noe som legges merke til ved at spillet bruker lignende funksjoner for å tilpasse spillet til en mobil enhet og kontroller. I motsetning til andre spill som bruker free-to-play som fortjenelsesmodell, så ble Super Mario Run tilbudt som en gratis demo, som hadde en fast pris for å få tilgang til resten av spillets innhold.

Super Mario Run fikk generelt god kritikk, men noe kritikk ble rettet mot spillets relative høye pris sammenlignet med lignende spill på mobilmarkedet, i tillegg til at det alltid krever tilgang til internett for å spille. På tross av dette ble spillet fort et av de mest nedlastede spillene på App Store, og ble lastet ned mer enn 50 millioner ganger i løpet av den første uken det ble sluppet ut.

 Mottagelse 
Spillet har fått stor kritikk siden kun tre små baner av spillet er tilgjengelig før man må betale 10 amerikanske dollar (109 norske kroner) for og låse opp de 24 gjenværende banene. Noen kritikere mener at spillet burde vært gratis.

 Referanser 

 Eksterne lenker 


Kategori:Dataspill utviklet av Nintendo
Kategori:Dataspill fra 2016
Kategori:IOS-spill
Kategori:Android-spill
Kategori:Dataspill utviklet i Japan